**ZMLUVA O DIELO** *(návrh)*

číslo: *(doplní zhotoviteľ)*

uzatvorená v zmysle ustanovení § 536 a nasl. Obchodného zákonníka v platnom znení nasledovne:

**I.**

**Zmluvné strany**

1. **Objednávateľ: Obec Bzovík**

Sídlo: Bzovík 299, 962 41 Bzovík

zastúpený: Boris Sedmák – starosta obce

IČO: 00319767

DIČ: 2021152430

Bankové spojenie: VÚB, a.s.

IBAN: SK72 0200 0000 0000 1712 0412

Telefón: +421 907 852 925

E-mail: [obecnyuradbzovik@gmail.com](mailto:obecnyuradbzovik@gmail.com)

1. **Zhotoviteľ: .............................................**

Sídlo: .............................................

zastúpený: .............................................

IČO: .............................................

DIČ: .............................................

Bankové spojenie: .............................................

IBAN: .............................................

Zapísaný: .............................................

Telefón: .............................................

E-mail: .............................................

Oprávnená osoba na rokovanie:

* vo veciach technických: .............................................
* vo veciach zmluvných: .............................................

**II.**

**Predmet zmluvy**

1. Predmetom tejto zmluvy je realizácia diela s názvom ***„Náučný chodník k NKP Kostol sv. Štefana a kláštoru premonštrátov“***.

2. Zhotoviteľ sa zaväzuje, že za podmienok stanovených v tejto zmluve a vo výzve na predkladanie ponúk zabezpečí realizáciu diela podľa „VÝKAZU VÝMER“/„POLOŽKOVITÉHO ROZPOČTU“ oceneného zhotoviteľom, ktorý tvorí neoddeliteľnú súčasť zmluvy (príloha č. 1 zmluvy) a podľa projektovej dokumentácie od spoločnosti **ZAREMKOM s.r.o., Pavlovova 4375/11, 058 01 Poprad,** zodpovedný projektant **Ing. Gabriela Záremská**, autorizovaný stavebný inžinier; reg. č. 6761\*12.

3. Zhotoviteľ sa zaväzuje vykonať dielo vo vlastnom mene a na vlastnú zodpovednosť.

4. Objednávateľ sa zaväzuje riadne zhotovené dielo prevziať a zaplatiť zaň dohodnutú cenu.

**III.**

**Termín zhotovenia diela**

1. Predmet zmluvy začne zhotoviteľ uskutočňovať do 5 pracovných dní po písomnej výzve objednávateľa.

2. Zhotoviteľ odovzdá predmet plnenia najneskôr do šiestych mesiacov od začatia prác. Ak predmet plnenia zhotoviteľ ukončí pred dohodnutým termínom, objednávateľ sa zaväzuje ho prevziať aj v skoršom ponúknutom termíne.

3. Dielo sa považuje za zhotovené vykonaním všetkých prác a dodávok podľa čl. II tejto zmluvy bez akýchkoľvek vád a nedorobkov. Za odovzdané a prevzaté dielo sa považuje vykonaním prehliadky objednávateľa a jeho zodpovednou osobou za stavebné práce (stavebný dozor) a zhotoviteľa a jeho odborne spôsobilou osobou (stavbyvedúci) a podpísaním protokolu o odovzdaní a prevzatí stavby oboma zmluvnými stranami.

4. Objednávateľ nie je povinný prevziať dielo s vadami. V tomto prípade objednávateľ určí zhotoviteľovi primeranú lehotu na odstránenie vád a nedorobkov.

5. Dodržanie času plnenia zo strany zhotoviteľa je závislé od riadneho a včasného poskytnutia súčinnosti objednávateľa dohodnutého v tejto zmluve. Po dobu omeškania objednávateľa s poskytnutím súčinnosti nie je zhotoviteľ v omeškaní so splnením záväzku, vtedy je doba zhotovenia predĺžená o omeškania objednávateľa.

6. Lehota uvedená v bode 2 je najneskoršie prípustná a neprekročiteľná s výnimkou:

* vyššej moci (neočakávané prírodné a iné javy),
* v prípade zmien a v rozsahu podľa pokynov objednávateľa,
* vydania príkazov a zákazov orgánov verejnej správy, ak tieto neboli vyvolané / spôsobené konaním zhotoviteľa.

7. Predĺžené lehoty plnenia sa určia maximálne v preukázateľne nevyhnutnej dĺžke trvania okolnosti podľa bodu 6.

8. V prípade omeškania s odovzdaním diela je zhotoviteľ povinný uhradiť zmluvnú pokutu vo výške 10 Eur za každý deň omeškania.

**IV.**

**Cena diela**

1. Cena za dielo je stanovená podľa zákona č. 18/1996 Z. z. o cenách a platná pri splnení kvalitatívnych a dodacích podmienok určených STN, a podľa zákona č. 343/2015 o verejnom obstarávaní a o zmene a doplnení niektorých zákonov, pri dodržaní bežných technologických postupov a bezpečnostných predpisov, materiálov a technologických častí v I. kvalitatívnej triede vo výške:

Cena diela bez DPH: **............................................. EUR**

DPH 20 %: ............................................. EUR

Cena diela spolu s DPH: **............................................. EUR**

Slovom: **..........................................................................................**

2. Cena za zhotovenie diela stanovená v bode 1 tohto článku je doložená položkovitým rozpočtom, ktorý tvorí prílohu č.1 tejto zmluvy o dielo.

3. Zhotoviteľ v predloženej cenovej ponuke a v prílohe č.1 zmluvy o dielo započíta všetky náklady za zhotovenie celého diela vrátane všetkých potrebných dočasných dopravných značiek v zmysle vydaných vyjadrení k stavebnému povoleniu od:

* *Okresného dopravného inšpektorátu Zvolen,*
* *Banskobystrickej regionálnej správy ciest, a.s., pracovisko Veľký Krtíš,*
* *Okresného úradu Zvolen, odbor cestnej dopravy a pozemných komunikácií.*

**V.**

**Fakturácia a platenie**

1. Ak budú zo strany objednávateľa požadované menej práce a dodávky oproti zmluve, tieto budú odpočítané z ceny diela na základe položiek podľa cenovej ponuky predloženej zhotoviteľom.

2. Na základe tejto zmluvy o dielo zhotoviteľ môže vystaviť objednávateľovi zálohovú faktúru vo výške maximálne do 30% z celkových nákladov na zhotovenie diela. Prílohou takto vystavenej faktúry musí tvoriť podrobný položkovitý rozpočet prác a materiálov, ktoré budú hradené zálohovou faktúrou, následne je zhotoviteľ oprávnený vystaviť čiastkovú faktúru za skutočne vykonané práce na predmete zmluvy avšak najskôr po vykonaní minimálne 40% prác predmetu zmluvy následných po vyhotovení prác zaplatených zálohovou faktúrou. V takomto prípade zhotoviteľ predloží objednávateľovi súpis skutočne vykonaných prác, ktoré objednávateľ písomne overí svojim podpisom a podpisom zodpovednej osoby za stavebné práce (stavebný dozor) v lehote do 10 kalendárnych dní odo dňa doručenia zhotoviteľom. Na základe odsúhlaseného súpisu skutočne vykonaných prác zhotoviteľ vystaví objednávateľovi čiastkovú faktúru so splatnosťou 30 dní a na sumu zodpovedajúcu súpisu prác v súlade s položkovitým rozpočtom, ktorý tvorí neoddeliteľnú súčasť tejto zmluvy (príloha č.1 zmluvy o dielo).

3. Po ukončení diela v deň odovzdávacieho a preberacieho konania zhotoviteľ následne predloží konečnú faktúru, ktorej splatnosť je do 30 dní.

4. Faktúra – originál písomný doklad musí spĺňať náležitosti daňového a účtovného dokladu v jednom a musí obsahovať originálny podpis vystavujúcej strany s týmito údajmi:

* označenie, že ide o faktúru,
* IČO oboch zmluvných strán,
* náležitosti podľa § 71 ods. 2 zák. č. 222/2004 Z. z. v znení neskorších predpisov,
* číslo objednávky alebo zmluvy (vrátane platných dokladov)
* deň vystavenia faktúry,
* deň odoslania faktúry,
* termín splatnosti faktúry,
* konštantný symbol,
* názov a cenu diela,
* formu úhrady,
* výšku plnenia celkom,
* sumu k úhrade,
* meno, podpis a telefonické spojenie zodpovedného zamestnanca vystavovateľa,
* pečiatku vystavovateľa faktúry
* miesto výkonu prác.

5. V prípade, že faktúra nebude obsahovať náležitosti dohodnuté v bode 4 tohto článku, je objednávateľ oprávnený faktúru vrátiť bez zaplatenia. Oprávneným vrátením faktúry prestáva plynúť lehota splatnosti a táto plynie celá odo dňa doručenia opravenej (novej) faktúry.

6. V prípade omeškania so splnením peňažného záväzku má zhotoviteľ právo účtovať objednávateľovi úrok z omeškania vo výške 0,05 % z dlžnej sumy za každý deň omeškania.

7. Faktúra musí byť vystavená v origináli.

**VI.**

**Povinnosti zhotoviteľa**

1. Zodpovedným zástupcom zhotoviteľa pre realizáciu (stavbyvedúci) diela je *(doplní zhotoviteľ)* .

2. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržať technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán.

3. Zhotoviteľ nesie zodpovednosť za bezpečnosť a ochranu zdravia svojich pracovníkov nakoľko sa jedná o stavbu realizovanú na ceste II. triedy č. 526.

4. Zhotoviteľ zodpovedá za poriadok a čistotu na stavenisku.

5. Zhotoviteľ tiež zodpovedá za dodržiavanie podmienok realizácie stavieb na cestách II. triedy v zmysle zákona č. 135/1961 Zb. o pozemných komunikáciách (cestný zákon) vrátane dočasného dopravného značenia.

6. Zhotoviteľ sa zaväzuje zrealizovať dielo v požadovanej kvalite a v súlade s platnými normami.

**VII.**

**Povinnosti objednávateľa**

1. Objednávateľ sa zaväzuje, že prevezme ukončené dielo písomnou formou a to zápisom o odovzdaní a prevzatí stavby.

2. Objednávateľ sa zaväzuje, že zaplatí za zhotovenie diela dohodnutú sumu v dohodnutom termíne.

**VIII.**

**Zodpovednosť za vady, záruka, škody**

1. Zhotoviteľ zodpovedá za to, že predmet tejto zmluvy je zhotovený podľa podmienok zmluvy, a že počas záručnej doby bude mať vlastnosti dohodnuté v tejto zmluve.

2. Zhotoviteľ zodpovedá za vady, ktoré dielo má v čase jeho odovzdania objednávateľovi. Za vady, ktoré sa prejavili po odovzdaní diela, zodpovedá zhotoviteľ iba vtedy, ak neboli spôsobené zlým užívaním diela.

3. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití trval.

4. Záručná lehota na dielo, ktoré je predmetom zmluvy je 60, slovom šesťdesiat mesiacov. Záruka začína plynúť dňom odovzdania diela objednávateľovi. Pokiaľ objednávateľ bezdôvodne oddiali prevzatie diela po vyzvaní zhotoviteľom – záručná doba sa adekvátne skráti.

5. Zhotoviteľ nezodpovedá za kvalitu prevedených prác a dodaného materiálu v prípadoch:

* ak zariadenie poškodí objednávateľ alebo tretia osoba,
* ak poškodenie vznikne nesprávnym zaobchádzaním alebo nepovolenou manipuláciou.

6. Prípadné reklamácie objednávateľ uplatní písomnou formou na adresu zhotoviteľa, bez zbytočných odkladov, po zistení nedostatkov, alebo poruchy – s popisom vady, poprípade uvedie, ako sa prejavuje vada.

7. Zhotoviteľ sa zaväzuje nahlásenú vadu začať odstraňovať do 24 hodín od prijatia písomnej reklamácie a vadu odstrániť čo v najkratšom čase. V prípade, že vadu nemôže z technických príčin odstrániť do 24 hodín, upozorní objednávateľa na dôvod a určí najkratší možný termín odstránenia vady.

8. Zhotoviteľ splní svoju povinnosť vykonať dielo, ktoré je predmetom tejto zmluvy, riadnou realizáciou prác. Zhotoviteľ odovzdá dielo objednávateľovi a objednávateľ je povinný riadne ukončené dielo bez vád a nedorobkov prevziať. Objednávateľ môže prevziať i dielo, ktoré má vady a nedorobky, nebrániace jeho riadnemu užívaniu. V takom prípade sa spíšu tzv. Kolaudačné chyby a nedorobky (KCHN), kde budú nedorobky detailne popísané a uvedená lehota na ich odstránenie.

9. Zmluvné strany pri odovzdaní a prevzatí stavby spíšu zápisnicu o odovzdaní a prevzatí, ktorá bude podpísaná oboma zmluvnými stranami vrátane stavebného dozoru a stavbyvedúceho. V zápisnici musí objednávateľ výslovne prehlásiť, či dielo preberá alebo nie a pokiaľ nie, z akých dôvodov.

10. Zhotoviteľ zodpovedá za vady ním spôsobené, ktoré má dielo v čase jeho odovzdania, ako aj za vady, ktoré sa vyskytnú po prevzatí diela v rozsahu § 560 – 562 Obchodného zákonníka.

11. Zhotoviteľ sa zaväzuje prípadné vady diela bezplatne odstrániť bez zbytočného odkladu po uplatnení oprávnenej reklamácie objednávateľom, resp. budúcim užívateľom diela v dohodnutých lehotách.

12. V prípade vzniku škody budú zmluvné strany postupovať pri jej náhrade v súlade s ustanoveniami § 373 – 386 Obchodného zákonníka.

**IX.**

**Prekážky v práci, prerušenie prác, zastavenie prác**

1. Objednávateľ osobitne uhradí zhotoviteľovi všetky preukázateľné náklady súvisiace s odstránením nepredvídaných prekážok, ktoré sa vyskytnú pri realizácií diela, okrem prekážok, ktoré zavinil zhotoviteľ. Súčasne budú dodatkom k zmluve upravené všetky ustanovenia zmluvy súvisiace s výskytom a odstránením nepredvídanej prekážky vopred odsúhlasenej stavebným dozorom objednávateľa.

2. Ak objednávateľ alebo orgán na to oprávnený dá príkaz na prerušenie prác súvisiacich s plnením záväzku, zhotoviteľ je povinný tento príkaz akceptovať a uschovať všetko, čo pripravil na plnenie záväzku.

3. Objednávateľ je povinný uhradiť zhotoviteľovi náklady účelne vynaložené v súvislosti s prerušením, ktoré bolo spôsobené z dôvodov mimo zhotoviteľa.

**X.**

**Osobitné podmienky plnenia zmluvy – povinnosť zriadiť pracovné miesto**

**(sociálny aspekt)**

1. Zmluvné strany sa dohodli, že počas doby plnenia tejto zmluvy bude zhotoviteľ v mieste zhotovenia diela realizovať pre ľudí znevýhodnených na trhu práce, dočasné vyrovnávacie opatrenia.

2. Zhotoviteľ sa zaväzuje, že počas doby realizácie stavebných prác zamestná podľa zákona 311/2001 Z. z. (Zákonník práce) minimálne jednu nezamestnanú osobu s dôrazom na dlhodobo nezamestnané osoby, ktoré sú nezamestnané, pričom uprednostnená je dlhodobo nezamestnaná osoba v zmysle § 8 zákona č. 5/2004 o službách zamestnanosti a o zmene a doplnení niektorých zákonov.

3. Pri hľadaní vhodných uchádzačov o zamestnanie podľa bodu 2 poskytne objednávateľ zhotoviteľovi potrebnú súčinnosť. Splnenie podmienok uchádzačmi o zamestnanie podľa bodu 2 sa zistí vyhlásením uchádzača. Splnenie podmienok uchádzačmi o zamestnanie podľa bodu 2 potvrdí zhotoviteľovi objednávateľ.

4. Ak nie je objektívne možné nájsť uchádzača o zamestnanie spĺňajúceho podmienku podľa bodu 2 je zhotoviteľ povinný o tomto informovať bezodkladne písomne objednávateľa o nemožnosť splnenia podmienok podľa bodu 2 primerane preukázať.

5. Zamestnaním podľa bodu 2 sa rozumie uzatvorenie pracovnej zmluvy na dobu určitú, pracovnej zmluvy na dobu neurčitú alebo dohody o prácach vykonávaných mimo pracovného pomeru s vybraným uchádzačom o zamestnanie.

6. Zhotoviteľ je povinný zamestnať podľa bodu 2 uchádzača o zamestnanie najneskôr do dátumu začatia stavebných prác a v uvedenej lehote splnenie tejto podmienky preukázať objednávateľovi.

7. Ak v priebehu plnenie zmluvy príde z akéhokoľvek dôvodu k skončeniu pracovného pomeru s osobou, ktorú zamestnal zhotoviteľ podľa bodu 2, je zhotoviteľ povinný bezodkladne najneskôr do 7 dní zamestnať iného uchádzača o zamestnanie spĺňajúceho podmienky podľa tejto zmluvy.

8. Splnenie povinnosti podľa tohto článku zmluvy je zhotoviteľ povinný bezodkladne preukázať objednávateľovi. Povinnosti zhotoviteľa podľa predpisov o ochrane osobných údajov týmto nie sú dotknuté.

9. V prípade, ak je zhotoviteľ v omeškaní s plnením povinností podľa tohto článku zmluvy, je zhotoviteľ povinný zaplatiť objednávateľovi zmluvnú pokutu vo výške 100 eur za každý deň omeškania.

**XI.**

**Záverečné ustanovenia**

1. Túto zmluvu je možné zmeniť alebo zrušiť len písomnými dodatkami k nej podpísanými oprávnenými zástupcami zmluvných strán. To sa týka predovšetkým prípadov obmedzenia rozsahu diela, alebo jeho rozšírenia nad rámec tejto zmluvy. V oboch prípadoch je predchádzajúca zmena zmluvy nevyhnutnou podmienkou, bez splnenia ktorej nie je možné požadovať zmenu ceny.

2. Realizácia diela je podmienená pridelením finančných prostriedkov a schválením procesu zadávania zákazky. V prípade, ak nebude schválená žiadosť objednávateľa o nenávratné finančné prostriedky, prípadne nebude schválená táto zmluva v rámci kontroly verejného obstarávania, objednávateľ má právo odstúpiť od tejto zmluvy resp. postupovať v zmysle výzvy na doplnenie vydanej riadiacim orgánom pre pridelenie finančných prostriedkov.

3. Táto zmluva je vyhotovená v 4 vyhotoveniach, z ktorých objednávateľ dostane 3 vyhotovenia a zhotoviteľ jedno vyhotovenie.

4. Pokiaľ nebolo v zmluve dohodnuté niečo iné, riadia sa právne vzťahy a pomery zo zmluvy vyplývajúce a vznikajúce obchodným zákonníkom.

5. Zhotoviteľ je povinný strpieť výkon kontroly/auditu súvisiaceho s dodávaním stavebnými prácami kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

6. Zmluva nadobúda platnosť dňom jej podpisu zmluvnými stranami a účinnosť dňom nasledujúcom po dni jej zverejnenia na webovom sídle obce.

Neoddeliteľnou súčasťou tejto zmluvy o dielo je jedna príloha:

* položkovitý rozpočet z cenovej ponuky zhotoviteľa.

Bzovík, dňa: .................... V.................... dňa: ...................

Za objednávateľa: Za zhotoviteľa:

................................................... ......................................................

Boris Sedmák *(doplniť osobu oprávnenú konať)*

starosta obce *(doplniť funkciu oprávnenej osoby)*